Siinkohal tuli veel  meelde, et olen ülimalt tänulik indigoaalasele tema läinudpühapäevase postituse eest. Nii mõndagi sealt saan homme kasutada. Häh, mis viga pidusid korraldada, kui laua eest hoolitsevad cateringipoisid, meeleolu hoiab ansambel ja mängujuht ei lase rahval silma looja minna. Kahjuks on need ajad meie väikese tööka kollektiivi jaoks üsna kauges minevikus ja veel täpsustamata tulevikus, nii et kallis mina tellin sööke, muretsen nõusid, valin ja tõmban muusikat, otsin mänge ja muidu isetegevust. Delegeerimine on mu kompetentside osas ilmselgelt nõrk ja ausalt öeldes on mul sellega ka kehvad kogemused. Vähemalt osakonna pidude osas.